শহরের অন্তত ১২টি ওয়ার্ড জলমগ্ন হয়ে পড়ে। সকালে শহরের কয়েকটি এলাকা জলবন্দি হয়ে পড়লেও বেলা বাড়ার সঙ্গে সঙ্গে জল নামতে শুরু করে। শহরের বন্যা আশ্রয় কেন্দ্রগুলি খুলে দেওয়া হলেও কোনও বাসিন্দা সেখানে আশ্রয় নেয়নি। তবে করলা নদীর জল বিপদসীমা ছুঁয়ে বইছে। কেন্দ্রীয় আবহাওয়া দফতর থেকে ভারী থেকে অতিভারী বৃষ্টির পুর্বাভাস দেওয়ায় আতঙ্কে রয়েছে বাসিন্দারা। জেলাশাসক শিল্পা গৌরীসারিয়া বলেন, “সকালে দিকে সব নদীর জল বেড়েছিল। পরের দিকে জল অনেকটাই কমতে থাকে। জেলা সদরের পরিস্থিতিও নজরে রাখা হয়েছে। ত্রাণসামগ্রী মজুত রয়েছে।”